title: Sklep Sveta (EU) 2016/268 z dne 12. februarja 2016 o sklenitvi Sporazuma med Evropsko unijo in Sveto Lucijo o odpravi vizumske obveznosti za kratkoročno bivanje, v imenu Evropske unije

text:
               27.2.2016

               SL

               Uradni list Evropske unije

               L 52/3

         SKLEP SVETA (EU) 2016/268
   z dne 12. februarja 2016
   o sklenitvi Sporazuma med Evropsko unijo in Sveto Lucijo o odpravi vizumske obveznosti za kratkoročno bivanje, v imenu Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti točke (a) člena 77(2) v povezavi s podtočko (v) točke (a) drugega pododstavka člena 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Komisija je v imenu Evropske unije s pogajanji dosegla sporazum s Sveto Lucijo o odpravi vizumske obveznosti za kratkoročno bivanje (v nadaljnjem besedilu: Sporazum).

               (2)

               Sporazum je bil podpisan v skladu s Sklepom Sveta (EU) 2015/1031 (2) in se začasno uporablja od 28. maja 2015.

               (3)

               S Sporazumom se ustanovi Skupni odbor strokovnjakov za upravljanje Sporazuma. Unijo v navedenem skupnem odboru zastopa Komisija, ki bi ji morali pomagati predstavniki držav članic.

               (4)

               Ta sklep predstavlja razvoj določb schengenskega pravnega reda pri katerem Združeno kraljestvo ne sodeluje v skladu s Sklepom Sveta 2000/365/ES (3). Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (5)

               Ta sklep predstavlja razvoj določb schengenskega pravnega reda pri katerem Irska ne sodeluje v skladu s Sklepom Sveta 2002/192/ES (4). Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (6)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Sveto Lucijo o odpravi vizumske obveznosti za kratkoročno bivanje se odobri v imenu Unije.
   Člen 2
   Predsednik Sveta v imenu Unije pošlje uradno obvestilo iz člena 8(1) Sporazuma (5).
   Člen 3
   Komisija, ki ji pomagajo predstavniki držav članic, zastopa Unijo v Skupnem odboru strokovnjakov, ustanovljenem v skladu s členom 6 Sporazuma.
   Člen 4
   Ta sklep začne veljati na dan sprejetja.

      V Bruslju, 12. februarja 2016

            Za Svet

            Predsednik

         J.R.V.A. DIJSSELBLOEM

      (1)  Odobritev z dne 15. december 2015 (še ni objavljeno v Uradnem listu).

      (2)  Sklep Sveta (EU) 2015/1031 z dne 7. maja 2015 o podpisu Sporazuma med Evropsko unijo in Sveto Lucijo o odpravi vizumske obveznosti za kratkoročno bivanje, v imenu Evropske unije in o njegovi začasni uporabi (UL L 173, 3.7.2015, str. 10).

      (3)  Sklep Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

      (4)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).

      (5)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: 2011/457/EU: Sklep Sveta z dne 19. julija 2011 o stališču Evropske unije v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (MEDIA Mundus)

text:
               26.7.2011

               SL

               Uradni list Evropske unije

               L 194/2

         SKLEP SVETA
   z dne 19. julija 2011
   o stališču Evropske unije v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (MEDIA Mundus)
   (2011/457/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti členov 166 in 173 ter člena 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Protokol 31 k Sporazumu o Evropskem gospodarskem prostoru (1) (v nadaljnjem besedilu: Sporazum EGP) vsebuje posebne določbe in ureditve glede sodelovanja na posebnih področjih, za katera ne veljajo štiri temeljne svobode.

               (2)

               Sodelovanje pogodbenic Sporazuma EGP je primerno razširiti tako, da se vključi Sklep št. 1041/2009/ES Evropskega parlamenta in Sveta z dne 21. oktobra 2009 o vzpostavitvi programa za sodelovanje s strokovnjaki iz tretjih držav na avdiovizualnem področju (MEDIA Mundus) (2).

               (3)

               Protokol 31 k Sporazumu EGP bi bilo zato treba ustrezno spremeniti.

               (4)

               Stališče Unije v Skupnem odboru EGP bi moral temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče Evropske unije v Skupnem odboru EGP o predlagani spremembi Protokola 31 k Sporazumu EGP temelji na osnutku sklepa skupnega odbora EGP, ki je priložen k temu sklepu.
   Člen 2
   Ta sklep začne veljati na dan sprejetja.

      V Bruslju, 19. julija 2011

            Za Svet

            Predsednik

         M. SAWICKI

      (1)  UL L 1, 3.1.1994, str. 3.

      (2)  UL L 288, 4.11.2009, str. 10.

      OSNUTEK
      SKLEP SKUPNEGA ODBORA EGP št. …/2011
      z dne …
      o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti členov 86 in 98 Sporazuma,
      ob upoštevanju naslednjega:

                  (1)

                  Protokol 31 k Sporazumu je bil spremenjen s Sklepom Skupnega odbora EGP št. …/… z dne … (1).

                  (2)

                  Sodelovanje pogodbenic Sporazuma je primerno razširiti tako, da se vključi Sklep št. 1041/2009/ES Evropskega parlamenta in Sveta z dne 21. oktobra 2009 o vzpostavitvi programa za sodelovanje s strokovnjaki iz tretjih držav na avdiovizualnem področju (MEDIA Mundus) (2).

                  (3)

                  Protokol 31 k Sporazumu bi bilo zato treba spremeniti tako, da se omogoči začetek tega razširjenega sodelovanja. Ta sprememba bi se morala uporabljati od 1. januarja 2011 –

            SPREJEL NASLEDNJI SKLEP:
      Člen 1
      V členu 9(4) Protokola 31 k Sporazumu se doda naslednja alinea:

                  „—

                     32009 D 1041: Sklep št. 1041/2009/ES Evropskega parlamenta in Sveta z dne 21. oktobra 2009 o vzpostavitvi programa za sodelovanje s strokovnjaki iz tretjih držav na avdiovizualnem področju (MEDIA Mundus) (UL L 288, 4.11.2009, str. 10).
                  Lihtenštajn je izvzet iz sodelovanja v tem programu in finančnega prispevka k njemu.“.

            Člen 2
      Ta sklep začne veljati dan po zadnjem uradnem obvestilu Skupnemu odboru EGP v skladu s členom 103(1) Sporazuma (3).
      Uporablja se od 1. januarja 2011.
      Člen 3
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

         V …, …

               Za Skupni odbor EGP

               Predsednik

               Sekretarja Skupnega odbora EGP

         (1)  UL L …

         (2)  UL L 288, 4.11.2009, str. 10.

         (3)  [Navedena ni nobena ustavna zahteva.] [Navedene so ustavne zahteve.]


title: Sklep Komisije z dne 23. junija 2003 o začasni prekinitvi postopka preverjanja v zvezi s trgovinsko oviro, ki obsega trgovinsko prakso, ki jo ohranja Kanada za nekatere geografske označbe za vina

text:
Pomembno pravno obvestilo

|

32003D0502

Uradni list L 170 , 09/07/2003 str. 0029 - 0029

		Sklep Komisijez dne 23. junija 2003o začasni prekinitvi postopka preverjanja v zvezi s trgovinsko oviro, ki obsega trgovinsko prakso, ki jo ohranja Kanada za nekatere geografske označbe za vina(2003/502/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (ES) št. 3286/94 z dne 22. decembra 1994 o določitvi postopkov Skupnosti na področju skupne trgovinske politike za zagotovitev izvajanja pravic Skupnosti po mednarodnih pravilih trgovanja, zlasti tistih, ki so dogovorjena pod okriljem Svetovne trgovinske organizacije [1], kakor je bila spremenjena z Uredbo (ES) št. 356/95 [2], in zlasti členov 11 in 14 Uredbe,ob upoštevanju naslednjega:(1) 6. decembra 2001 je CIVB (Conseil Interprofessionel du Vin de Bordeaux) vložil pritožbo na podlagi člena 4 Uredbe Sveta (ES) št. 3286/94 (v nadaljnjem besedilu Uredba).(2) CIVB je trdil, da prodajo Bordeauxa in Médoca s strani Skupnosti v Kanadi ovirajo številne trgovinske ovire v smislu člena 2(1) Uredbe, t.j. "praksa, ki jo sprejme ali ohranja tretja država, proti kateri mednarodna pravila trgovanja priznavajo pravico do ukrepanja".(3) Domnevna ovira izhaja iz Amandmaja C-57 kanadskega Zakona o blagovnih znamkah, ki geografskima označbama Bordeaux in Médoc odvzema standardno varstvo v skladu z varnostnimi zahtevami iz Sporazuma STO o trgovinskih vidikih pravic intelektualne lastnine (TRIP) za geografske označbe za vina.(4) Komisija je sklenila, da pritožba vsebuje zadostne dokaze za utemeljitev začetka postopka preverjanja. Ustrezno obvestilo je bilo objavljeno v Uradnem listu Evropskih skupnosti [3].(5) Preiskava je potrdila pravno zahtevo pritožnika, da Amandma C-57 kanadskega Zakona o blagovnih znamkah krši člena 23.1 in 2 ter člen 24.3 (tako imenovano klavzulo o mirovanju) TRIP-a in da takih kršitev ni mogoče upravičevati na podlagi izjeme po členu 24.6 TRIP-a.(6) Postopek preverjanja je tudi potrdil, da imajo bordeaujska vina pomemben tržni delež v Kanadi, kar je strogo povezano z imenom proizvoda Bordeauxa/Médoca. Če tako imetje ni ustrezno zaščiteno, se lahko tržni položaj imetnikov geografskih označb "Bordeaux" in "Médoc" v Kanadi nevarno zmanjša. Ta škoda ima lahko sčasoma škodljive učinke na trgovino za proizvajalce vin "Bordeaux" in "Médoc". Zato lahko zaključimo, da bi Amandma C-57 za pritožnika lahko imel škodljive učinke na trgovino, v smislu členov 2(4) in 10(4) Uredbe.(7) 12. februarja 2003 je svetovalni odbor, ustanovljen po Uredbi, preučil končno poročilo o postopku preverjanja.(8) 24. aprila 2003 je Komisija parafirala dvostranski sporazum s Kanado o trgovini z vinom in žganjem, ki bo z dnevom začetka veljavnosti prispeval k zaščiti interesov Skupnosti na tem področju. Ta sporazum z začetkom veljavnosti zlasti predpisuje dokončno odpravo imen, ki so v Kanadi navajana kot "generična", tudi "Bordeaux", "Médoc" in "Medoc".(9) Toda postopka ni mogoče zaključiti pred uspešno izločitvijo imen "Bordeaux", "Médoc" in ‚"Medoc" s seznama generikov v Amandmaju C-57.(10) Zato Komisija meni, da bi bilo primerno postopek začasno prekiniti.(11) Ukrepi, predvideni s tem sklepom, so v skladu z mnenjem svetovalnega odbora –SKLENILA:Edini členS tem sklepom se začasno prekinja postopek preverjanja v zvezi s trgovinskimi ovirami, ki obsega trgovinsko prakso, ki jo ohranja Kanada za nekatere geografske označbe za vina.V Bruslju, 23. junija 2003Za KomisijoPascal LamyČlan Komisije[1] UL L 349, 31.12.1994, str. 71.[2] UL L 41, 23.2.1995, str. 3.[3] UL C 124, 25.5.2002, str. 6.--------------------------------------------------


title: 2011/659/CFSP: Sklep Političnega in varnostnega odbora EUJUST LEX-Iraq/2/2011 z dne 30. septembra 2011 o imenovanju vodje integrirane misije Evropske unije za krepitev pravne države v Iraku, EUJUST LEX-Iraq

text:
               7.10.2011

               SL

               Uradni list Evropske unije

               L 263/16

         SKLEP POLITIČNEGA IN VARNOSTNEGA ODBORA EUJUST LEX-IRAQ/2/2011
   z dne 30. septembra 2011
   o imenovanju vodje integrirane misije Evropske unije za krepitev pravne države v Iraku, EUJUST LEX-Iraq
   (2011/659/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji, zlasti tretjega odstavka člena 38 Pogodbe,
   ob upoštevanju Sklepa Sveta 2010/330/SZVP z dne 14. junija 2010 o integrirani misiji Evropske unije za krepitev pravne države v Iraku (EUJUST LEX-Iraq) (1), zlasti člena 9(2) Sklepa,
   ob upoštevanju naslednjega:

               (1)

               Politični in varnostni odbor je na podlagi Sklepa 2010/330/SZVP pooblaščen, da v skladu s členom 38 Pogodbe sprejema ustrezne odločitve z namenom izvajanja političnega nadzora in strateškega vodenja integrirane misije Evropske unije za krepitev pravne države v Iraku (EUJUST LEX-Iraq), vključno z odločitvijo o imenovanju vodje misije.

               (2)

               Visoka predstavnica Unije za zunanje zadeve in varnostno politiko je predlagala, da se za vodjo misije EUJUST LEX-Iraq s 1. oktobrom 2011 imenuje brigadni general László HUSZÁR –

         SPREJEL NASLEDNJI SKLEP:
   Člen 1
   Brigadni general László HUSZÁR je s 1. oktobrom 2011 imenovan za vodjo misije EUJUST LEX-Iraq.
   Člen 2
   Ta sklep začne veljati na dan sprejetja.

      V Bruslju, 30. septembra 2011

            Za Politični in varnostni odbor

            Predsednik

         O. SKOOG

      (1)  UL L 149, 15.6.2011, str. 12.


title: 2007/675/ES: Sklep Komisije z dne 17. oktobra 2007 o ustanovitvi strokovne skupine za boj proti trgovini z ljudmi

text:
               20.10.2007

               SL

               Uradni list Evropske unije

               L 277/29

      SKLEP KOMISIJE

   z dne 17. oktobra 2007
   o ustanovitvi strokovne skupine za boj proti trgovini z ljudmi
   (2007/675/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju naslednjega:

               (1)

               Za okrepitev boja proti trgovini z ljudmi na evropski ravni in v skladu z Bruseljsko deklaracijo (1) (2002), ki je izrazila potrebo, da Komisija ustanovi skupino strokovnjakov za boj proti trgovini z ljudmi, je bila skupina ustanovljena s Sklepom Komisije 2003/209/ES (2). Posvetovalna skupina ima naziv „strokovna skupina za boj proti trgovini z ljudmi“.

               (2)

               Strokovna skupina za boj proti trgovini z ljudmi je bila ustanovljena, da bi prispevala k nadaljnjemu razvoju preprečevanja in boja proti trgovini z ljudmi ter Komisiji omogočila, da zbere mnenja glede pobud Komisije, povezanih s trgovino z ljudmi, ter pripravila poročilo na podlagi priporočil iz Bruseljske deklaracije. Strokovna skupina je decembra 2004 predložila poročilo skupaj s sklopom priporočil za nadaljnje dejanske predloge na evropski ravni.

               (3)

               Sporočilo Komisije z dne 18. oktobra 2005„Boj proti trgovini z ljudmi – integrirani pristop in predlogi za akcijski načrt“ (3) je v veliki meri temeljilo na poročilu in priporočilih strokovne skupine. Svet je 1. decembra 2005 sprejel načrt EU o najboljših praksah, standardih in postopkih za preprečevanje in boj proti trgovini z ljudmi (4), ki odraža številne predloge iz Sporočila Komisije.

               (4)

               Ob upoštevanju dragocenega dela, ki ga je od leta 2003 opravila strokovna skupina za boj proti trgovini z ljudmi in ki je Komisiji omogočilo, da nadalje razvije svojo politiko na tem področju, ter ob upoštevanju vse večjega pomena področja politike trgovine z ljudmi na globalni ravni, mora strokovna skupina nadaljevati svoje delo. Zaradi širitve Evropske unije je potreben nov sklep. Poleg tega je treba tudi razširiti področje delovanja strokovne skupine, da bo lahko imela koristi od širšega obsega strokovnega znanja, ki ga zahteva spreminjajoč se pojav trgovine z ljudmi.

               (5)

               Strokovna skupina mora še naprej svetovati Komisiji ob upoštevanju sedanjih razmer na evropski, nacionalni in mednarodni ravni. Zlasti mora pomagati Komisiji pri izvajanju in razvoju ukrepov, predvidenih v načrtu EU o najboljših praksah, standardih in postopkih za preprečevanje in boj proti trgovini z ljudmi iz decembra 2005, hkrati pa posebno pozornost nameniti področju izkoriščanja delovne sile.

               (6)

               Skupina mora imeti največ 21 članov, ki bodo uravnoteženo predstavljali javne organe držav članic EU in neprofitne organizacije v Evropski uniji ter Europol. Tudi strokovnjaki akademskega sektorja in svetovalnih služb, specializiranih v neprofitnem sektorju, bi morali biti upravičeni do članstva.

               (7)

               Strokovna skupina mora imeti možnost za ustanovitev podskupin, da olajša in pospeši svoje delo z osredotočanjem na posebna vprašanja. Pogoje ustanovitve takšnih podskupin določi strokovna skupina kot celota in morajo biti jasno opredeljeni.

               (8)

               Za člane strokovne skupine je treba določiti pravila o razkrivanju podatkov, brez poseganja v pravila Komisije o varnosti iz Priloge k Sklepu Komisije 2001/844/ES, ESPJ, Euratom (5).

               (9)

               Osebne podatke v zvezi s člani skupine je treba obdelati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (6).

               (10)

               Mandat članov skupine traja tri leta in je obnovljiv.

               (11)

               Sklep 2003/209/ES je treba razveljaviti –

         SKLENILA:
   Člen 1
   Strokovna skupina za boj proti trgovini z ljudmi
   Ustanovi se „strokovna skupina za boj proti trgovini z ljudmi“ (v nadaljnjem besedilu „skupina“).
   Člen 2
   Posvetovanje
   1.   Komisija se lahko posvetuje s skupino glede katere koli zadeve v zvezi s trgovino z ljudmi.
   2.   Naloga skupine je:

               (a)

               vzpostaviti sodelovanje med državami članicami, drugimi strankami, naštetimi v členu 3(2)(b), in Komisijo o vrsti vprašanj, povezanih s trgovino z ljudmi;

               (b)

               pomagati Komisiji z izdajanjem mnenj v zvezi s trgovino z ljudmi in zagotavljati skladen pristop na tem področju;

               (c)

               pomagati Komisiji pri oceni razvoja politike na področju trgovine z ljudmi na nacionalni, evropski in mednarodni ravni;

               (d)

               pomagati Komisiji pri ugotavljanju in opredeljevanju možnih ustreznih ukrepov in dejavnosti na evropski in nacionalni ravni na številnih področjih politike boja proti trgovanju;

               (e)

               strokovna skupina izdaja mnenja ali poroča Komisiji na njeno zahtevo ali na lastno pobudo ob ustreznem upoštevanju izvajanja in nadaljnjega razvoja na ravni EU načrta EU o najboljših praksah, standardih in postopkih za preprečevanje in boj proti trgovini z ljudmi in s tem povezanih oblik izkoriščanja. Upošteva tudi vprašanje spolov.

         3.   Predsednik skupine lahko Komisijo obvesti, da je zaželeno, da se o določenem vprašanju posvetuje s skupino.
   Člen 3
   Člani – imenovanje
   1.   Skupino sestavlja 21 članov. Razpis za članstvo v skupini bo objavljen v Uradnem listu Evropske unije in na javni spletni strani Generalnega direktorata za pravosodje, svobodo in varnost.
   2.   Za člane strokovne skupine se imenujejo strokovnjaki s strokovnim znanjem in izkušnjami na področju boja proti trgovini z ljudmi, vključno s področjem izkoriščanja delovne sile kot delom trgovine z ljudmi, in sicer:

               (a)

               iz uprav držav članic (do 11 članov);

               (b)

               iz medvladnih, mednarodnih in nevladnih organizacij, ki se na evropski ravni zavzemajo za boj proti trgovini z ljudmi in lahko svoje tovrstne izkušnje in strokovno znanje ustrezno dokažejo (do 5 članov);

               (c)

               iz vrst socialnih partnerjev in združenj delodajalcev, ki delujejo na evropski ravni (do 4 člani);

               (d)

               iz Europola (1 član);

               (e)

               prav tako lahko posamezniki z izkušnjami, pridobljenimi na podlagi akademskih raziskav v javnih ali zasebnih univerzah ali inštitutih v državah članicah, postanejo člani skupine (do 2 člana).

         3.   Člane iz točke (a) odstavka 2 imenuje Komisija na predlog držav članic. Člane iz točk (b), (c) in (e) odstavka 2 imenuje Komisija na podlagi prijav na razpis. Člana iz točke (d) odstavka 2 imenuje Europol.
   4.   Na podlagi razpisa se osebe, ki so se prijavile na razpis, in za katere je bilo ugotovljeno, da so primerni kandidati za člane skupine, vendar niso bile imenovane, uvrstijo na rezervni seznam, če s tem soglašajo. Komisija bo ta seznam uporabila za zamenjave članov, če bo to potrebno.
   5.   Člani skupine ostanejo na svojih položajih do zamenjave ali do izteka mandata.
   6.   Člane, ki ne morejo več učinkovito prispevati k razpravam skupine, dajo odpoved ali ne izpolnjujejo pogojev iz odstavka 3 tega člena ali člena 287 Pogodbe, je mogoče zamenjati za preostanek njihovega mandata.
   7.   Člani, imenovani kot posamezniki, se vsako leto pisno zavežejo, da bodo delovali v javnem interesu ter podpišejo izjavo o neobstoju ali obstoju kakršnega koli interesa, ki bi lahko negativno vplival na njihovo nepristranskost.
   8.   Imena članov, ki so imenovani osebno, se objavijo na spletni strani GD za pravosodje, svobodo in varnost ter v seriji C Uradnega lista Evropske unije.
   9.   Imena članov se zberejo, obdelajo in objavijo v skladu z Uredbo (ES) št. 45/2001.
   Člen 4
   Delovanje
   1.   Skupina izmed svojih članov z navadno večino izvoli predsednika in dva podpredsednika.
   2.   V dogovoru s Komisijo se lahko v okviru skupine ustanovijo podskupine za proučitev posebnih vprašanj v okviru nalog in pristojnosti, ki jih določi skupina. Podskupine sestavlja največ 9 članov in se razrešijo takoj po preteku njihovega mandata.
   3.   Člani ne smejo širiti podatkov, do katerih imajo dostop v okviru sodelovanja pri razpravah skupine ali podskupine, če se po mnenju Komisije nanašajo na zaupne zadeve.
   4.   Skupina in njene podskupine se običajno sestajajo v prostorih Komisije v skladu s postopki in časovnim razporedom, ki jih določi Komisija. Komisija zagotovi tajniške storitve za sestanke skupine in njenih podskupin. Sestankov skupine in podskupin se lahko udeležijo predstavniki zainteresiranih služb Komisije.
   5.   Skupina sprejme svoj poslovnik na podlagi standardnega poslovnika, ki ga je sprejela Komisija.
   6.   Komisija lahko objavi kakršen koli povzetek, sklepno ugotovitev, delno sklepno ugotovitev ali delovni dokument skupine v izvirnem jeziku zadevnega dokumenta.
   Člen 5
   Dodatni strokovnjaki
   1.   Komisija lahko povabi zunanje strokovnjake ali opazovalce s posebnim znanjem glede zadeve na dnevnem redu, da sodelujejo pri delu skupine.
   2.   Komisija lahko povabi uradne predstavnike držav članic, držav kandidatk ali tretjih držav ter predstavnike mednarodnih, medvladnih in nevladnih organizacij, da se udeležijo sestanka strokovne skupine.
   Člen 6
   Stroški sestankov
   1.   Komisija članom in strokovnjakom povrne potne stroške in, kadar je ustrezno, dnevnice v zvezi z dejavnostmi skupine v skladu s pravili Komisije o nadomestilu za zunanje strokovnjake.
   2.   Člani, strokovnjaki in opazovalci za svoje storitve niso plačani.
   3.   Stroški sestankov se povrnejo v mejah letnega proračuna, ki ga pristojne službe Komisije dodelijo skupini.
   Člen 7
   Razveljavitev
   Sklep 2003/209/ES se razveljavi.
   Člen 8
   Uporaba
   Ta sklep se uporablja 3 leta.

      V Bruslju, 17. oktobra 2007

            Za Komisijo

         Franco FRATTINI

            Podpredsednik

      (1)  Bruseljska deklaracija je bila sprejeta na Evropski konferenci o preprečevanju in boju proti trgovanju z ljudmi – globalni izziv za 21. stoletje, ki je potekala od 18.–20. septembra 2002 (UL C 137, 12.6.2003, str. 1).

      (2)  UL L 79, 26.3.2003, str. 25.

      (3)  COM(2005) 514 konč.

      (4)  UL C 311, 9.12.2005, str. 1.

      (5)  UL L 317, 3.12.2001, str. 1. Sklep, kakor je bil nazadnje spremenjen s Sklepom 2006/548/ES, Euratom (UL L 215, 5.8.2006, str. 38).

      (6)  UL L 8, 12.1.2001, str. 1.


title: 2011/460/EU: Sklep Sveta z dne 19. julija 2011 o imenovanju švedskega nadomestnega člana Odbora regij

text:
               26.7.2011

               SL

               Uradni list Evropske unije

               L 194/32

         SKLEP SVETA
   z dne 19. julija 2011
   o imenovanju švedskega nadomestnega člana Odbora regij
   (2011/460/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga švedske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandata Carin JÄMTIN se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se za nadomestnega člana Odbora regij imenuje:

               —

               Roger MOGERT, Ledamot i kommunfullmäktige, Stockholms kommun.

         Člen 2
   Ta sklep začne veljati na dan sprejetja.

      V Bruslju, 19. julija 2011

            Za Svet

            Predsednik

         M. SAWICKI

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: 2013/562/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropske policijske akademije za proračunsko leto 2011

text:
               16.11.2013

               SL

               Uradni list Evropske unije

               L 308/180

      SKLEP EVROPSKEGA PARLAMENTA

   z dne 17. aprila 2013
   o razrešnici glede izvrševanja proračuna Evropske policijske akademije za proračunsko leto 2011
   (2013/562/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske policijske akademije za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropske policijske akademije za proračunsko leto 2011, skupaj z odgovori akademije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) in razveljavitvi Sklepa 2000/820/PNZ (4), zlasti člena 16 Sklepa,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju Sklepa Komisije C(2011) 4680 z dne 30. junija 2011, s katerim je odobrila odstopanje od Uredbe (ES, Euratom) št. 2343/2002, ki ga je zahtevala Evropska policijska akademija,

               —

               ob upoštevanju poročila Evropske policijske akademije z dne 12. julija 2010 o povračilu zasebnih izdatkov (10/0257/KA),

               —

               ob upoštevanju zunanje revizije, ki jo je Evropska policijska akademija (št. pogodbe CEPOL/2010/001) naročila v zvezi s povračilom zasebnih izdatkov,

               —

               ob upoštevanju končnega poročila o petletnem zunanjem ocenjevanju Evropske policijske akademije (št. pogodbe CEPOL/CT/2010/002),

               —

               ob upoštevanju letnega poročila o dejavnostih generalnega direktorata za pravosodje, svobodo in varnost za leto 2009,

               —

               ob upoštevanju četrtega poročila Evropske policijske akademije o napredku pri izvajanju večletnega akcijskega načrta za obdobje 2010–2014,

               —

               ob upoštevanju poročila Računskega sodišča o izvajanju večletnega akcijskega načrta Evropske policijske akademije za obdobje 2010–2014,

               —

               ob upoštevanju sporočila službe za notranjo revizijo z dne 4. julija 2011 (ref. Ares (2011) 722479) o tretjem poročilu o napredku pri izvajanju večletnega akcijskega načrta Evropske policijske akademije za obdobje 2010–2014,

               —

               ob upoštevanju poročila Evropske policijske akademije o izvajanju resolucije Evropskega parlamenta o podelitvi razrešnice akademiji za proračunsko leto 2009 ter prilog k temu poročilu,

               —

               ob upoštevanju poročila Evropske policijske akademije o uporabi priročnika za javna naročila v obdobju od 1. julija 2010 do 1. julija 2011 ter priloge k temu poročilu,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0064/2013),

               1.

               podeli razrešnico direktorju Evropske policijske akademije glede izvrševanja proračuna akademije za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je sestavni del sklepa, posreduje direktorju Evropske policijske akademije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 23.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 256, 1.10.2005, str. 63.

      (5)  UL L 357, 31.12.2002, str. 72.

         RESOLUCIJA EVROPSKEGA PARLAMENTA

      z dne 17. aprila 2013
      s pripombami, ki so del sklepa o razrešnici glede izvrševanja proračuna Evropske policijske akademije za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropske policijske akademije za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Evropske policijske akademije za proračunsko leto 2011, skupaj z odgovori akademije (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) in razveljavitvi Sklepa 2000/820/PNZ (4), zlasti člena 16 Sklepa,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju Sklepa Komisije C(2011) 4680 z dne 30. junija 2011, s katerim je odobrila odstopanje od Uredbe (ES, Euratom) št. 2343/2002, ki ga je zahtevala Evropska policijska akademija,

                  —

                  ob upoštevanju poročila Evropske policijske akademije z dne 12. julija 2010 o povračilu zasebnih izdatkov (10/0257/KA),

                  —

                  ob upoštevanju zunanje revizije, ki jo je Evropska policijska akademija (št. pogodbe CEPOL/2010/001) naročila v zvezi s povračilom zasebnih izdatkov,

                  —

                  ob upoštevanju končnega poročila o petletnem zunanjem ocenjevanju Evropske policijske akademije (št. pogodbe CEPOL/CT/2010/002),

                  —

                  ob upoštevanju letnega poročila o dejavnostih generalnega direktorata za pravosodje, svobodo in varnost za leto 2009,

                  —

                  ob upoštevanju četrtega poročila Evropske policijske akademije o napredku pri izvajanju večletnega akcijskega načrta za obdobje 2010–2014,

                  —

                  ob upoštevanju poročila Računskega sodišča o izvajanju večletnega akcijskega načrta Evropske policijske akademije za obdobje 2010–2014,

                  —

                  ob upoštevanju sporočila službe za notranjo revizijo z dne 4. julija 2011 (ref. Ares (2011) 722479) o tretjem poročilu o napredku pri izvajanju večletnega akcijskega načrta Evropske policijske akademije za obdobje 2010–2014,

                  —

                  ob upoštevanju poročila Evropske policijske akademije o izvajanju resolucije Evropskega parlamenta o podelitvi razrešnice akademiji za proračunsko leto 2009 ter prilog k temu poročilu,

                  —

                  ob upoštevanju poročila Evropske policijske akademije o uporabi priročnika za javna naročila v obdobju od 1. julija 2010 do 1. julija 2011 ter priloge k temu poročilu,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0064/2013),

                  A.

                  ker je bila Evropska policijska akademija (v nadaljnjem besedilu: akademija) s sedežem v Bramshillu ustanovljena s Sklepom Sveta št. 2000/820/PNZ, ki ga je leta 2005 razveljavil in nadomestil Sklep Sveta 2005/681/PNZ;

                  B.

                  ker je bila akademija ustanovljena leta 2001 in je bila s 1. januarjem 2006 spremenjena v organ Skupnosti v smislu člena 185 finančne uredbe, zanjo pa veljajo določbe okvirne finančne uredbe za agencije;

                  C.

                  ker je Računsko sodišče v svojih poročilih o letnih računovodskih izkazih akademije za proračunska leta 2006, 2007 in 2009 izreklo mnenje s pridržkom o zakonitosti in pravilnosti transakcij, povezanih s temi izkazi, ker postopki javnih naročil niso bili v skladu z določbami finančne uredbe;

                  D.

                  ker je Računsko sodišče v svojem poročilu o letnih računovodskih izkazih akademije za proračunsko leto 2008 poudarilo svoje mnenje o zanesljivosti izkazov, ne da bi izrecno podalo pridržek, ter izreklo mnenje s pridržkom o zakonitosti in pravilnosti transakcij, povezanih z izkazi;

                  E.

                  ker je Parlament v sklepu z dne 7. oktobra 2010 zavrnil podelitev razrešnice direktorju akademije glede izvrševanja proračuna akademije za proračunsko leto 2008 (6);

                  F.

                  ker je Parlament v sklepu z dne 10. maja 2011 sklenil odložiti podelitev razrešnice direktorju akademije glede izvrševanja proračuna akademije za proračunsko leto 2009 (7), vendar jo je nato podelil s sklepom z dne 25. oktobra 2011 (8);

                  G.

                  ker je Računsko sodišče v svojem poročilu o letnih računovodskih izkazih akademije za proračunsko leto 2010 prvič, odkar je akademija postala agencija, navedlo, da je pridobilo zadostno zagotovilo o zanesljivosti letnih računovodskih izkazov za proračunsko leto 2008 ter o zakonitosti in pravilnosti z njimi povezanih transakcij;

                  H.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2011 ter o zakonitosti in pravilnosti z njimi povezanih transakcij;

                  I.

                  ker je Parlament 10. maja 2012 direktorju akademije podelil razrešnico za izvrševanje proračuna za leto 2010 (9) ter v svoji resoluciji, priloženi sklepu o podelitvi razrešnice, med drugim:

                              —

                              spodbudil akademijo, naj v končnih letnih računovodskih izkazih uvede jasno razlikovanje med različnimi deli prispevka Unije v proračun akademije,

                              —

                              pozval akademijo, naj sprejme ukrepe za preprečevanje ponovnih pomanjkljivosti, do katerih je prišlo pri pripravi posameznih proračunov,

                              —

                              opomnil, da je nedoseganje rokov eden izmed glavnih dejavnikov, ki škodijo dobremu finančnemu poslovodenju, in od akademije zahteval, naj organ za podelitev razrešnice obvešča o izvajanju Sklepa 34/2010/GB,

                              —

                              pozval akademijo, naj organ za podelitev razrešnice obvesti o dejanskem izvajanju zelo pomembnega priporočila službe za notranjo revizijo o zaključku notranjega knjiženja stroškov službenih potovanj,

                              —

                              pozval akademijo, naj Parlamentu poroča o stopnji izvajanja novih 16 standardov notranje kontrole, ki jih je pripravila Komisija in ki so po sprejetju v upravnem odboru akademije nadomestili prejšnje standarde;

                  J.

                  ker je Komisija s Sklepom C(2011) 4680 z dne 30. junija 2011 akademiji odobrila odstopanje od določb člena 74b Uredbe (ES, Euratom) št. 2343/2002;

                  K.

                  ker je proračun akademije v letu 2011 znašal 8 341 000 EUR v primerjavi s 7 800 000 EUR v letu 2010, kar pomeni povečanje za 6,93 %;

                  L.

                  ker je bil v letu 2011 prispevek Unije k proračunu akademije 8 341 000 EUR;

                  M.

                  ker je bila bilanca izkaza poslovnega izida za akademijo v letu 2011 pozitivna in je skupaj znašala 1 358 764,32 EUR;

                  1.

                  meni, da bi bilo treba še podrobneje preučiti skupne točke med akademijo in Evropskim policijskim uradom, pri tem pa upoštevati ugotovitve študije, ki jo je izdala akademija leta 2011 (št. pogodbe CEPOL/CT/2010/002); je seznanjen, da bo akademija zapustila svoje sedanje prostore v Bramshillu (ZK) marca 2014; zahteva, da Komisija pripravi predlog za preselitev akademije v Haag (NL), kjer ima sedež Evropski policijski urad, da bi si agenciji delili zmogljivosti in storitve ter izkoristili sinergije, ne da bi bile pri tem ogrožene njune glavne naloge in samostojnost, ter da predstavi te predloge Parlamentu in Svetu; poudarja, da bi hitra odločitev o preselitvi akademije zmanjšala negotovost, ki bi lahko negativno vplivala na osebje in postopke zaposlovanja;

         Upravljanje proračuna in finančno poslovodenje

                  2.

                  je seznanjen, da je akademija sredstva svojega skupnega proračuna za leto 2011 v višini 8 341 000 EUR prejela od generalnega direktorata za notranje zadeve;

                  3.

                  na podlagi končnih računovodskih izkazov akademije ugotavlja, da je leta 2011 prišlo do neučinkovitega finančnega upravljanja, kot je uporaba plačil v nepravilnih proračunskih vrsticah znotraj poglavja ali naslovov; poziva akademijo, naj organu za podelitev razrešnice čim prej posreduje dodatne podrobnosti o tem vprašanju, vključno z zneski in zadevnimi proračunskimi vrsticami ter ukrepi, izvedenimi za odpravo te težave;

         Prenos proračunskih sredstev

                  4.

                  na podlagi letnega poročila akademije o dejavnostih za leto 2011 je seznanjen, da delež prevzetih proračunskih sredstev za naslov I „osebje“ znaša skoraj 100 %, pri čemer so bile odobritve plačil porabljene 93,98-odstotno;

                  5.

                  na podlagi letnega poročila o dejavnostih ugotavlja, da delež prevzetih proračunskih sredstev za naslov II „upravni odhodki“ znaša 99,93 %, pri čemer so bile odobritve plačil porabljene 88,86-odstotno;

                  6.

                  na podlagi letnega poročila o dejavnostih je seznanjen, da delež prevzetih proračunskih sredstev za naslov III „odhodki iz poslovanja“ od skupnega proračuna v višini 4 063 000 EUR znaša 93,31 % v primerjavi z 99,56 % v letu 2010, pri čemer so bile odobritve plačil porabljene 55,98-odstotno, v primerjavi s 45,20 % v letu 2010;

                  7.

                  na podlagi poročila Računskega sodišča ugotavlja, da je bilo 1 772 523 EUR sredstev (22 %) prenesenih v leto 2012, od tega pa se 208 813 EUR nanaša na naslov I, 47 275 EUR na naslov II in 1 516 435 EUR na naslov III; poziva akademijo, naj obvesti organ za podelitev razrešnice o ukrepih, sprejetih za obravnavo te pomanjkljivosti, saj visoka stopnja prenosov nakazuje na pomanjkljivosti pri načrtovanju in izvrševanju proračuna ter je v nasprotju s proračunskim načelom enoletnosti;

                  8.

                  na podlagi poročila Računskega sodišča ugotavlja, da je bilo od 2,5 milijona EUR sredstev, prenesenih iz leta 2010, v letu 2011 razveljavljenih 0,7 milijona EUR (27,5 %) sredstev; poziva akademijo, naj obvesti organ za podelitev razrešnice o ukrepih, sprejetih za obravnavo te pomanjkljivosti, saj visoka stopnja razveljavitev nakazuje na pomanjkljivosti pri načrtovanju in izvrševanju proračuna ter je v nasprotju s proračunskim načelom enoletnosti;

                  9.

                  na podlagi letnega poročila o dejavnostih je seznanjen, da delež prevzetih proračunskih sredstev znaša 96,74 %; seznanjen je tudi, da je bilo porabljenih 75,21 % odobritev plačil (6 273 389 EUR);

         Prerazporeditve

                  10.

                  na podlagi poročila Računskega sodišča je seznanjen, da je akademija leta 2011 opravila 38 proračunskih prerazporeditev v skupnem znesku 1,8 milijona EUR; meni, da bi bilo treba dodatno okrepiti postopke za načrtovanje proračuna in njegovo izvrševanje, ter poziva akademijo, naj obvesti organ za podelitev razrešnice o ukrepih, sprejetih za odpravo te pomanjkljivosti, saj nakazuje na slabosti v načrtovanju proračuna in je v nasprotju s proračunskim načelom specifikacije;

         Postopki za oddajo javnih naročil

                  11.

                  na podlagi letnega poročila o dejavnostih ugotavlja, da so se v letu 2011 prizadevanja za izboljšanje javnih naročil akademije nadaljevala in da je bilo leta 2011 zaključenih skupaj 40 postopkov za oddajo javnih naročil, en postopek pa je bil 31. decembra 2011 še v teku;

         Notranja revizija

                  12.

                  na podlagi letnega poročila o dejavnostih (10) ugotavlja, da je akademija sprejela ukrepe za racionalizacijo notranje kontrole, s tem ko je sprejela 16 standardov notranje kontrole in avgusta 2011 zaposlila notranjega kontrolorja; pozdravlja pregled ocenjevanja skladnosti v zvezi s stopnjo izvajanja 16 standardov notranje kontrole, ki je potekal v zadnjem četrtletju leta 2011 in ki je pokazal, da akademija v splošnem upošteva zahteve standardov notranje kontrole;

                  13.

                  na podlagi letnega poročila o dejavnostih ugotavlja, da je svet za notranjo revizijo začel delovati leta 2011; pozdravlja tri glavne revizije, opravljene leta 2011 na akademiji: dve zunanji reviziji, ki ju je izvedlo Računsko sodišče, in eno notranjo revizijo, ki jo je izvedla služba Komisije za notranjo revizijo;

         Postopki zaposlovanja

                  14.

                  na podlagi poročila Računskega sodišča ugotavlja, da mora akademija izboljšati preglednost postopkov zaposlovanja; poziva akademijo, naj organ za podelitev razrešnice obvesti o sprejetih ukrepih za odpravo te pomanjkljivosti; na podlagi navedb akademije ugotavlja, da so bili standardi in predloge dokumentov za vsako stopnjo postopkov zaposlovanja spremenjeni junija 2012, da bi zagotovili večjo preglednost in jasnost dokumentov; meni, da lahko nekatere določbe kadrovskih predpisov pomenijo znatno upravno breme; zato spodbuja Komisijo, naj omogoči določeno stopnjo poenostavitve skladu s členom 110 kadrovskih predpisov v zvezi z agencijami;

                  15.

                  je seznanjen, da je bilo leta 2011 zaposlenih 10 oseb in da je akademija ob koncu tega leta zaposlovala 23 od 26 začasnih uslužbencev, predvidenih v kadrovskem načrtu, potem ko je 15. decembra 2011 en član osebja zapustil akademijo, pred tem pa sta bili prosti le dve delovni mesti; je seznanjen tudi s tem, da je skupno število osebja akademije 38, ki ga dopolnjuje pet napotenih nacionalnih strokovnjakov;

         Uspešnost

                  16.

                  pozdravlja prizadevanja akademije, da bi izboljšala svojo uspešnost, ne da bi povečala proračun, in rezultate, ki jih je dosegla; poleg tega pozdravlja, da se je agencija v celoti odzvala na zahteve Parlamenta in sedanje proračunske izzive, tako da je hitro in učinkovito zmanjšala svoje stroške upravljanja;

                  17.

                  izreka pohvalo akademiji za njena prizadevanja za poenostavitev in povečanje učinkovitosti upravljanja, na primer z izvajanjem ukrepov za ukinitev odborov in zmanjšanje letnega števila sestankov upravnega odbora, ki bi se zdaj moral osredotočati predvsem na oblikovanje politik in sprejemanje odločitev na strateški ter dolgoročni ravni;

                  18.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (11) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 23.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 256, 1.10.2005, str. 63.

         (5)  UL L 357, 31.12.2002, str. 72.

         (6)  UL L 320, 7.12.2010, str. 11.

         (7)  UL L 250, 27.9.2011, str. 260.

         (8)  UL L 313, 26.11.2011, str. 17.

         (9)  UL L 286, 17.10.2012, str. 156.

         (10)  Letno poročilo o dejavnostih za leto 2011, str. 14.

         (11)  Sprejeta besedila, P7_TA(2013)0134 (glej stran 374 tega Uradnega lista).


title: 2011/790/EU: Sklep Sveta z dne 14. novembra 2011 o podpisu Prostovoljnega sporazuma o partnerstvu med Evropsko unijo in Srednjeafriško republiko o izvrševanju zakonodaje, upravljanju in trgovanju na področju gozdov pri uvozu lesa in lesnih proizvodov v Evropsko unijo (FLEGT)

text:
               3.12.2011

               SL

               Uradni list Evropske unije

               L 320/2

         SKLEP SVETA
   z dne 14. novembra 2011
   o podpisu Prostovoljnega sporazuma o partnerstvu med Evropsko unijo in Srednjeafriško republiko o izvrševanju zakonodaje, upravljanju in trgovanju na področju gozdov pri uvozu lesa in lesnih proizvodov v Evropsko unijo (FLEGT)
   (2011/790/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, in zlasti prvega pododstavka člena 207(3) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropska komisija je maja 2003 sprejela sporočilo Evropskemu parlamentu in Svetu z naslovom „Izvrševanje zakonodaje, upravljanje in trgovanje na področju gozdov (FLEGT): predlog akcijskega načrta EU“, v katerem je pozvala, naj se z oblikovanjem prostovoljnih sporazumov o partnerstvu z državami proizvajalkami lesa sprejmejo ukrepi za preprečevanje nezakonite sečnje. Sklepi Sveta o akcijskem načrtu so bili sprejeti oktobra 2003 (1), Evropski parlament pa je resolucijo o tem sprejel 11. julija 2005 (2).

               (2)

               Svet je 5. decembra 2005 pooblastil Komisijo, da začne pogajanja o sporazumih o partnerstvu za izvajanje akcijskega načrta Unije za FLEGT.

               (3)

               Svet je 20. decembra 2005 sprejel Uredbo (ES) št. 2173/2005 (3), s katero je bila vzpostavljena shema izdajanja dovoljenj FLEGT za uvoz lesa v Unijo iz držav, s katerimi je Unija sklenila prostovoljne sporazume o partnerstvu.

               (4)

               Pogajanja s Srednjeafriško republiko so se uspešno končala in Prostovoljni sporazum o partnerstvu med Evropsko unijo in Srednjeafriško republiko o izvrševanju zakonodaje, upravljanju in trgovanju na področju gozdov pri uvozu lesa in lesnih proizvodov v Evropsko unijo (FLEGT) (v nadaljnjem besedilu: Sporazum) je bil parafiran 21. decembra 2010.

               (5)

               Sporazum bi bilo treba podpisati, s pridržkom njegove sklenitve –

         SPREJEL NASLEDNJI SKLEP:
   Člen 1
   Podpis Prostovoljnega sporazuma o partnerstvu med Evropsko unijo in Srednjeafriško republiko o izvrševanju zakonodaje, upravljanju in trgovanju na področju gozdov pri uvozu lesa in lesnih proizvodov v Evropsko unijo (FLEGT) (v nadaljnjem besedilu: Sporazum) se odobri v imenu Unije s pridržkom sklenitve navedenega sporazuma (4).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije, s pridržkom njegove sklenitve.
   Člen 3
   Ta sklep začne veljati z dnem sprejetja.

      V Bruslju, 14. novembra 2011

            Za Svet

            Predsednik

         M. SAWICKI

      (1)  UL C 268, 7.11.2003, str. 1.

      (2)  UL C 157 E, 6.7.2006, str. 482.

      (3)  UL L 347, 30.12.2005, str. 1.

      (4)  Besedilo sporazuma bo objavljeno skupaj s sklepom o njegovi sklenitvi.


title: 2009/528/ES,Euratom: Sklep sveta z dne 3. julija 2009 o imenovanju novega člana Komisije Evropskih skupnosti

text:
               9.7.2009

               SL

               Uradni list Evropske unije

               L 178/16

      SKLEP SVETA

   z dne 3. julija 2009
   o imenovanju novega člana Komisije Evropskih skupnosti
   (2009/528/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti drugega odstavka člena 215 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 128 Pogodbe,
   ob upoštevanju naslednjega:
   S pismom z dne 24. junija 2009 je Danuta HÜBNER odstopila s položaja članice Komisije. Za preostanek njenega mandata bi bilo treba imenovati novega člana Komisije –
   SKLENIL:
   Člen 1
   G. Pawel SAMECKI je imenovan za člana Komisije za obdobje od 4. julija 2009 do 31. oktobra 2009.
   Člen 2
   Ta sklep začne učinkovati 4. julija 2009.
   Člen 3
   Ta sklep se objavi v Uradnem listu Evropske unije.

      V Bruslju, 3. julija 2009

            Za Svet

            Predsednik

         A. BORG


title: Sklep Sveta (SZVP) 2015/666 z dne 28. aprila 2015 o spremembi Sklepa 2013/184/SZVP o omejevalnih ukrepih proti Mjanmaru/Burmi

text:
               29.4.2015

               SL

               Uradni list Evropske unije

               L 110/14

         SKLEP SVETA (SZVP) 2015/666
   z dne 28. aprila 2015
   o spremembi Sklepa 2013/184/SZVP o omejevalnih ukrepih proti Mjanmaru/Burmi
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 22. aprila 2013 sprejel Sklep 2013/184/SZVP (1) o omejevalnih ukrepih proti Mjanmaru/Burmi.

               (2)

               Svet je 14. aprila 2014 sprejel Sklep 2014/214/SZVP (2) o podaljšanju omejevalnih ukrepov do 30. aprila 2015.

               (3)

               Na podlagi pregleda Sklepa 2013/184/SZVP bi bilo treba omejevalne ukrepe podaljšati do 30. aprila 2016.

               (4)

               Sklep 2013/184/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Člen 3 Sklepa 2013/184/SZVP se nadomesti z naslednjim:

      „Člen 3
      Ta sklep se uporablja do 30. aprila 2016. Redno se pregleduje. Če Svet meni, da cilji tega sklepa niso bili doseženi, se ta sklep podaljša ali ustrezno spremeni.“

   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 28. aprila 2015

            Za Svet

            Predsednik

         E. RINKĒVIČS

      (1)  Sklep Sveta 2013/184/SZVP z dne 22. aprila 2013 o omejevalnih ukrepih proti Mjanmaru/Burmi in razveljavitvi Sklepa 2010/232/SZVP (UL L 111, 23.4.2013, str. 75).

      (2)  Sklep Sveta 2014/214/SZVP z dne 14. aprila 2014 o spremembi Sklepa 2013/184/SZVP o omejevalnih ukrepih proti Mjanmaru/Burmi (UL L 111, 15.4.2014, str. 84).


title: Sklep Sveta z dne 20. aprila 2015 o imenovanju nadomestnega člana upravnega odbora Evropske agencije za varnost in zdravje pri delu za Slovaško

text:
               22.4.2015

               SL

               Uradni list Evropske unije

               C 130/5

         SKLEP SVETA
   z dne 20. aprila 2015
   o imenovanju nadomestnega člana upravnega odbora Evropske agencije za varnost in zdravje pri delu za Slovaško
   (2015/C 130/05)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (1) ter zlasti člena 8 Uredbe,
   ob upoštevanju seznamov kandidatov, ki so jih vlade držav članic ter organizacije delavcev in delodajalcev predložile Svetu,
   ob upoštevanju seznamov članov in nadomestnih članov Svetovalnega odbora za varnost in zdravje pri delu,
   ob upoštevanju naslednjega:

               (1)

               Svet je s sklepi z dne 2. decembra 2013 (2), 12. junija 2014 (3), 18. novembra 2014 (4) in 15. decembra 2014 (5) ter Sklepom (EU) 2015/453 (6) imenoval člane in nadomestne člane upravnega odbora Evropske agencije za varnost in zdravje pri delu za obdobje, ki se konča 7. novembra 2016.

               (2)

               Organizacija delodajalcev BUSINESSEUROPE je za eno prosto mesto podala predlog za imenovanje –

         SPREJEL NASLEDNJI SKLEP:
   Člen 1
   Za obdobje, ki se konča 7. novembra 2016, se za nadomestnega člana upravnega odbora Evropske agencije za varnost in zdravje pri delu imenuje:
   III.   PREDSTAVNIKI ORGANIZACIJ DELODAJALCEV

               Država

               Član

               Nadomestni član

               Slovaška

               Štefan PETKANIČ

         Člen 2
   Svet pozneje imenuje člane in nadomestne člane, ki še niso bili predlagani.
   Člen 3
   Ta sklep začne veljati na dan sprejetja.

      V Luxembourgu, 20. aprila 2015

            Za Svet

            Predsednik

         Jānis DŪKLAVS

      (1)  UL L 216, 20.8.1994, str. 1.

      (2)  Sklep Sveta z dne 2. decembra 2013 o imenovanju članov in nadomestnih članov upravnega odbora Evropske agencije za varnost in zdravje pri delu (UL C 360, 10.12.2013, str. 8).

      (3)  Sklep Sveta z dne 12. junija 2014 o imenovanju članov in nadomestnih članov upravnega odbora Evropske agencije za varnost in zdravje pri delu za Litvo in Malto (UL C 182, 14.6.2014, str. 14); Sklep Sveta z dne 12. junija 2014 o imenovanju članov in nadomestnih članov upravnega odbora Evropske agencije za varnost in zdravje pri delu za Francijo (UL C 186, 18.6.2014, str. 5).

      (4)  Sklep Sveta z dne 18. novembra 2014 o imenovanju člana in nadomestnega člana upravnega odbora Evropske agencije za varnost in zdravje pri delu za Latvijo (UL C 420, 22.11.2014, str. 6).

      (5)  Sklep Sveta z dne 15. decembra 2014 o imenovanju člana upravnega odbora Evropske agencije za varnost in zdravje pri delu za Nemčijo (UL C 453, 17.12.2014, str. 2).

      (6)  Sklep Sveta (EU) 2015/453 z dne 16. marca 2015 o imenovanju člana in nadomestnega člana upravnega odbora Evropske agencije za varnost in zdravje pri delu za Dansko in Nemčijo (UL L 75, 19.3.2015, str. 18).


title: Sklep sveta z dne 21. decembra 1988 o sklenitvi Sporazuma v obliki izmenjave pisem med Evropsko gospodarsko skupnostjo in Kraljevino Maroko o uvozu konzerviranih sadnih solat s poreklom iz Maroka v Skupnost

text:
Avis juridique important

|

31988D0649

Official Journal L 358 , 27/12/1988 P. 0022 - 0024

SKLEP SVETAz dne 21. decembra 1988o sklenitvi Sporazuma v obliki izmenjave pisem med Evropsko gospodarsko skupnostjo in Kraljevino Maroko o uvozu konzerviranih sadnih solat s poreklom iz Maroka v Skupnost(88/649/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,ob upoštevanju predloga Komisije,ker je bil dne 25. aprila 1976 med Evropsko gospodarsko skupnostjo in Kraljevino Maroko podpisan Sporazum o sodelovanju [1], ki je začel veljati dne 1. novembra 1978;ker je treba potrditi Sporazum v obliki izmenjave pisem med Evropsko gospodarsko skupnostjo in Kraljevino Maroko o uvozu konzerviranih sadnih solat s poreklom iz Maroka v Skupnost,SKLENIL:Člen 1V imenu Skupnosti se odobri Sporazum v obliki izmenjave pisem med Evropsko gospodarsko skupnostjo in Kraljevino Maroko o uvozu konzerviranih sadnih solat s poreklom iz Maroka v Skupnost.Besedilo Sporazuma je priloženo temu sklepu.Člen 2Predsednik Sveta imenuje osebo, pooblaščeno za podpis Sporazuma, ki je za Skupnost zavezujoč.Člen 3Ta sklep začne veljati dan po objavi v Uradnem listu Evropskih skupnosti.V Bruslju, 21. decembra 1988Za SvetPredsednikV. PAPANDREOUSPORAZUMv obliki izmenjave pisem med Evropsko gospodarsko skupnostjo in Kraljevino Maroko o uvozu konzerviranih sadnih solat s poreklom iz Maroka v SkupnostPismo št. 1Spoštovani!Glede na nameravano uveljavitev 55 % znižanje veljavnih carinskih dajatev iz člena 20 Sporazuma o sodelovanju, sklenjenega med Evropsko gospodarsko skupnostjo in Kraljevino Maroko, in na podlagi izmenjanih pojasnil glede pogojev, ki veljajo za uvoz konzerviranih sadnih solat v Skupnost, ki so zajete v oznakah KN ex 2008 92 50, ex 2008 92 71 in ex 2008 92 79 ter s poreklom iz Maroka, imam čast, da vas obvestim, da bo maroška vlada sprejela vse potrebne ukrepe, da bi zagotovila, da količine, dobavljene Skupnosti od 1. januarja do 31. decembra vsako leto, ne bodo presegle 100 ton.V ta namen maroška vlada izjavlja, da bodo vse izvoze omenjenih proizvodov v Skupnost opravljali izključno izvozniki, katerih poslovanje nadzoruje maroška uprava.Jamstva glede količin bodo izpolnjena v skladu s postopki, o katerih sta se dogovorila maroška uprava in Generalni direktorat za kmetijstvo Komisije Evropskih skupnosti.Z odstopanjem od člena 20 Sporazuma o sodelovanju ostane ta sporazum v obliki izmenjave pisem v veljavi, dokler ga ne odpove ena od podpisnic, taka odpoved pa mora biti narejena pred 30. septembrom vsako leto.Bil bi vam hvaležen, če bi potrdili, ali Skupnost soglaša z zgoraj navedenim.Prejmite, prosim, zagotovilo mojega najvišjega spoštovanja.Za vladoKraljevine MarokoPismo št. 2Spoštovani!V čast mi je, da lahko potrdim prejem vašega današnjega pisma z naslednjim besedilom:Glede na nameravano uveljavitev 55 % znižanja veljavnih carinskih dajatev iz člena 20 Sporazuma o sodelovanju, sklenjenega med Evropsko gospodarsko skupnostjo in Kraljevino Maroko, in na podlagi izmenjanih pojasnil glede pogojev, ki veljajo za uvoz konzerviranih sadnih solat v Skupnost, ki so zajete v oznakah KN ex 2008 92 50, ex 2008 92 71 in ex 2008 92 79 ter s poreklom iz Maroka, imam čast, da vas obvestim, da bo maroška vlada sprejela vse potrebne ukrepe, da bi zagotovila, da količine, dobavljene Skupnosti od 1. januarja do 31. decembra vsako leto, ne bodo presegle 100 ton.V ta namen maroška vlada izjavlja, da bodo vse izvoze omenjenih proizvodov v Skupnost opravljali izključno izvozniki, katerih poslovanje nadzoruje maroška uprava.Jamstva glede količin bodo izpolnjena v skladu s postopki, o katerih sta se dogovorila maroška uprava in Generalni direktorat za kmetijstvo Komisije Evropskih skupnosti.Z odstopanjem od člena 20 Sporazuma o sodelovanju ostane ta sporazum v obliki izmenjave pisem v veljavi, dokler ga ne odpove ena od podpisnic, taka odpoved pa mora biti narejena pred 30. septembrom vsako leto.Bil bi vam hvaležen, če bi potrdili, ali Skupnost soglaša z zgoraj navedenim.Lahko potrdim, da Skupnost soglaša z zgoraj navedenim, in posledično izjavim, da bo 55 % znižanje veljavnih carinskih dajatev veljalo od 1. januarja do 31. decembra vsako leto za vsako od količin konzerviranih sadnih solat s poreklom iz Maroka, navedenih v vašem pismu.Prejmite, prosim, zagotovilo mojega najvišjega spoštovanja.Za SvetEvropskih skupnosti[1] UL L 264, 27.9.1978, str. 2.


title: 2011/59/EU: Sklep Sveta z dne 25. oktobra 2010 o podpisu, v imenu Unije, Sporazuma v obliki Protokola med Evropsko unijo in Arabsko republiko Egipt o mehanizmu za reševanje sporov, ki se uporablja za spore po trgovinskih določbah Evro-mediteranskega sporazuma o pridružitvi med Evropskima skupnostma in njunimi državami članicami na eni strani in Arabsko republiko Egipt na drugi strani

text:
               1.2.2011

               SL

               Uradni list Evropske unije

               L 27/2

         SKLEP SVETA
   z dne 25. oktobra 2010
   o podpisu, v imenu Unije, Sporazuma v obliki Protokola med Evropsko unijo in Arabsko republiko Egipt o mehanizmu za reševanje sporov, ki se uporablja za spore po trgovinskih določbah Evro-mediteranskega sporazuma o pridružitvi med Evropskima skupnostma in njunimi državami članicami na eni strani in Arabsko republiko Egipt na drugi strani
   (2011/59/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti prvega pododstavka člena 207(4) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 24. februarja 2006 pooblastil Komisijo za začetek pogajanj s partnericami sredozemske regije za vzpostavitev mehanizma za reševanje sporov o trgovinskih določbah.

               (2)

               Komisija je vodila pogajanja ob posvetovanju z odborom, imenovanim na podlagi člena 207 Pogodbe in v okviru pogajalskih direktiv, ki jih je izdal Svet.

               (3)

               Pogajanja so se končala in sporazum v obliki Protokola med Evropsko unijo in Arabsko republiko Egipt o mehanizmu za reševanje sporov, ki se uporablja za spore po trgovinskih določbah Evro-mediteranskega sporazuma o pridružitvi med Evropskima skupnostma in njunimi državami članicami na eni strani in Arabsko republiko Egipt na drugi strani (1) (v nadaljnjem besedilu: Protokol), je bil parafiran 27. aprila 2010.

               (4)

               Protokol je treba podpisati –

         SPREJEL NASLEDNJI SKLEP:
   Člen 1
   Podpis sporazuma v obliki Protokola med Evropsko unijo in Arabsko republiko Egipt o mehanizmu za reševanje sporov, ki se uporablja za spore po trgovinskih določbah Evro-mediteranskega sporazuma o pridružitvi med Evropskima skupnostma in njunimi državami članicami na eni strani in Arabsko republiko Egipt na drugi strani (v nadaljnjem besedilu: Protokol), se v imenu Unije odobri ob upoštevanju njegove sklenitve (2).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije, ob upoštevanju njegove sklenitve.
   Člen 3
   Ta sklep začne veljati na dan sprejetja.

      V Luxembourgu, 25. oktobra 2010

            Za Svet

            Predsednica

         C. ASHTON

      (1)  UL L 304, 30.9.2004, str. 39.

      (2)  Besedilo Protokola bo objavljeno skupaj s sklepom o njegovi sklenitvi.


title: 2013/157/EU: Sklep Sveta z dne 7. marca 2013 o določitvi datuma uporabe Sklepa 2007/533/PNZ o vzpostavitvi, delovanju in uporabi druge generacije schengenskega informacijskega sistema (SIS II)

text:
               27.3.2013

               SL

               Uradni list Evropske unije

               L 87/8

         SKLEP SVETA
   z dne 7. marca 2013
   o določitvi datuma uporabe Sklepa 2007/533/PNZ o vzpostavitvi, delovanju in uporabi druge generacije schengenskega informacijskega sistema (SIS II)
   (2013/157/EU)
   SVET EVROPSKE UNIJE JE –
   ob upoštevanju Sklepa Sveta 2007/533/PNZ z dne 12. junija 2007 o vzpostavitvi, delovanju in uporabi druge generacije schengenskega informacijskega sistema (SIS II) (1) in zlasti člena 71(2) Sklepa,
   ob upoštevanju naslednjega:

               (1)

               Člen 71(2) Sklepa 2007/533/PNZ določa, da se Sklep začne uporabljati v državah članicah, ki sodelujejo v SIS 1+, z datumom, ki ga določi Svet s soglasjem vseh članov, predstavnikov vlad držav članic, ki sodelujejo v SIS 1+.

               (2)

               V skladu s členom 11(3) Uredbe Sveta (EU) št. 1272/2012 z dne 20. decembra 2012 o migraciji s schengenskega informacijskega sistema (SIS 1+) na drugo generacijo schengenskega informacijskega sistema (SIS II) (2) se bo preklop v SIS II začel z datumom, ki ga je določil Svet v skladu s členom 71(2) Sklepa 2007/533/PNZ.

               (3)

               V skladu s členom 71(3)(a) Sklepa 2007/533/PNZ je Komisija sprejela potrebne izvedbene ukrepe, in sicer Izvedbeni sklep Komisije 2013/115/EU (3) o sprejetju Priročnika SIRENE in drugih izvedbenih ukrepov za drugo generacijo schengenskega informacijskega sistema (SIS II) in Sklep Komisije 2010/261/EU z dne 4. maja 2010 o varnostnem načrtu za centralni SIS II in komunikacijsko infrastrukturo (4).

               (4)

               V skladu s členom 71(3)(b) Sklepa 2007/533/PNZ so vse države članice, ki v celoti sodelujejo v SIS 1+, uradno obvestile Komisijo, da so vzpostavile potrebno tehnično in pravno ureditev za obdelavo podatkov SIS II in izmenjavo dopolnilnih informacij.

               (5)

               V skladu s členom 71(3)(c) Sklepa 2007/533/PNZ je Komisija sporočila, da je bil uspešno opravljen celovit preskus SIS II, ki ga je Komisija opravila skupaj z državami članicami. Zadevna pripravljalna telesa Sveta so dne 6. februarja 2013 potrdila predlagani rezultat preskusa in dejstvo, da SIS II deluje vsaj tako uspešno kot SIS 1+.

               (6)

               V skladu s členom 71(3)(d) Sklepa 2007/533/PNZ je Komisija vzpostavila potrebne tehnične ureditve, da se dovoli povezava centralnega SIS II z N.SIS II zadevnih držav članic.

               (7)

               V skladu s členom 9(1) in (5) Uredbe (EU) št. 1272/2012 so države članice, ki sodelujejo v SIS 1+, uspešno opravile funkcionalne preskuse SIRENE, zadevna pripravljalna telesa Sveta pa so 15. februarja 2013 potrdila njihove rezultate.

               (8)

               Ker so tako izpolnjeni pogoji iz člena 71(3) Sklepa 2007/533/PNZ, naj Svet določi datum, od katerega se bo SIS II začel uporabljati v državah članicah, ki sodelujejo v SIS 1+.

               (9)

               Ker je treba, da SIS II začne delovati kar se da hitro, bi moral ta sklep začeti veljati na dan objave v Uradnem listu Evropske unije.

               (10)

               Ta sklep predstavlja za Islandijo in Norveško razvoj določb schengenskega pravnega reda v smislu Sporazuma med Svetom Evropske unije in Republiko Islandijo ter Kraljevino Norveško o pridružitvi obeh k izvajanju, uporabi in razvoju schengenskega pravnega reda (5), ki spadajo na področje iz točke G člena 1 Sklepa Sveta 1999/437/ES (6) o nekaterih izvedbenih predpisih za uporabo navedenega sporazuma.

               (11)

               Ta sklep predstavlja za Švico razvoj določb schengenskega pravnega reda v smislu Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (7), ki spadajo na področje iz točke G člena 1 Sklepa 1999/437/ES v povezavi s členom 3 Sklepa Sveta 2008/146/ES (8).

               (12)

               Ta sklep predstavlja za Lihtenštajn razvoj določb schengenskega pravnega reda v smislu Protokola, podpisanega med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (9), ki spadajo na področje iz točke G člena 1 Sklepa 1999/437/ES v povezavi s členom 3 Sklepa Sveta 2011/350/EU (10).

               (13)

               V skladu s členoma 1 in 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja. Ker ta sklep nadgrajuje schengenski pravni red, se Danska v skladu s členom 4 navedenega protokola v šestih mesecih od dne, ko Svet sprejme ta sklep, odloči, ali bo ta sklep prenesla v svoje nacionalno pravo.

               (14)

               Združeno kraljestvo sodeluje pri tem sklepu v skladu s členom 5(1) Protokola št. 19 o schengenskem pravnem redu, vključenem v okvir Evropske unije, ki je priložen Pogodbi o Evropski uniji in Pogodbi o delovanju Evropske unije, in členom 8(2) Sklepa Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (11).

               (15)

               Irska sodeluje pri tem sklepu v skladu s členom 5(1) Protokola št. 19 o schengenskem pravnem redu, vključenem v okvir Evropske unije, ki je priložen Pogodbi o Evropski uniji in Pogodbi o delovanju Evropske unije, in členom 6(2) Sklepa Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (12).

               (16)

               Ta sklep ne posega v dogovora o delnem sodelovanju Irske in Združenega kraljestva pri izvajanju schengenskega pravnega reda, kakor sta določena v sklepih Sveta 2002/192/ES oziroma 2000/365/ES.

               (17)

               Za Ciper ta sklep predstavlja akt, ki temelji na schengenskem pravnem redu oziroma je z njim kako drugače povezan v smislu člena 3(2) Akta o pristopu iz leta 2003,

               (18)

               Treba je poudariti, da se Uredba (ES) št. 1986/2006 Evropskega parlamenta in Sveta z dne 20. decembra 2006 o dostopu služb držav članic, pristojnih za izdajo potrdil o registraciji vozil, do druge generacije schengenskega informacijskega sistema (SIS II) (13) v skladu z njenim členom 3 uporablja od datuma, ki je določen v skladu s členom 71(2) Sklepa 2007/533/PNZ –

         SPREJEL NASLEDNJI SKLEP:
   Člen 1
   Sklep 2007/533/PNZ se v državah članicah, ki sodelujejo v SIS 1+, uporablja od 9. aprila 2013.
   Člen 2
   Ta sklep začne veljati na dan objave v Uradnem listu Evropske unije.

      V Bruslju, 7. marca 2013

            Za Svet

            Predsednik

         A. SHATTER

      (1)  UL L 205, 7.8.2007, str. 63.

      (2)  UL L 359, 29.12.2012, str. 21.

      (3)  UL L 71, 14.3.2013, str. 1.

      (4)  UL L 112, 5.5.2010, str. 31.

      (5)  UL L 176, 10.7.1999, str. 36.

      (6)  UL L 176, 10.7.1999, str. 31.

      (7)  UL L 53, 27.2.2008, str. 52.

      (8)  UL L 53, 27.2.2008, str. 1.

      (9)  UL L 160, 18.6.2011, str. 21.

      (10)  UL L 160, 18.6.2011, str. 19.

      (11)  UL L 131, 1.6.2000, str. 43.

      (12)  UL L 64, 7.3.2002, str. 20.

      (13)  UL L 381, 28.12.2006, str. 1.


title: Sklep Sveta 2012/329/SZVP z dne 25. junija 2012 o podaljšanju mandata posebnega predstavnika Evropske unije za Afriški rog

text:
               26.6.2012

               SL

               Uradni list Evropske unije

               L 165/62

         SKLEP SVETA 2012/329/SZVP
   z dne 25. junija 2012
   o podaljšanju mandata posebnega predstavnika Evropske unije za Afriški rog
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 31(2) in člena 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 8. decembra 2011 sprejel Sklep 2011/819/SZVP (1) o imenovanju g. Alexandra RONDOSA za posebnega predstavnika Evropske unije (PPEU) za Afriški rog. Mandat PPEU se bo iztekel 30. junija 2012.

               (2)

               Mandat PPEU bi bilo treba podaljšati za nadaljnje obdobje 12 mesecev.

               (3)

               PPEU bo naloge izvajal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat g. Alexandra RONDOSA kot PPEU za Afriški rog se podaljša do 30. junija 2013. Mandat PPEU lahko predčasno preneha, če tako odloči Svet na predlog visokega predstavnika Unije za zunanje zadeve in varnostno politiko (VP).
   Za namene mandata PPEU je Afriški rog opredeljen kot območje, ki zajema Republiko Džibuti, Državo Eritrejo, Demokratično republiko Etiopijo, Republiko Kenijo, Somalijo, Republiko Sudan, Republiko Južni Sudan in Republiko Ugando. Glede vprašanj s pomenom za širšo regijo, vključno s piratstvom, bo PPEU po potrebi sodeloval z državami in regionalnimi subjekti zunaj Afriškega roga.
   Zaradi potrebe po regionalnem pristopu k medsebojno povezanim izzivom v regiji se bo PPEU za Afriški rog pri delu temeljito posvetoval s PPEU za Sudan in Južni Sudan, ki bo imel še naprej pobudo v teh dveh državah.
   Člen 2
   Cilji politike
   1.   Naloge PPEU temeljijo na ciljih politike Unije glede Afriškega roga iz strateškega okvira, sprejetega 14. novembra 2011, in sicer dejavno prispevati k regionalnim in mednarodnim prizadevanjem za doseganje trajnega miru, varnosti in razvoja na tem območju. PPEU si poleg tega prizadeva okrepiti kakovost, intenzivnost, učinek in prepoznavnost večstranskih prizadevanj Unije v Afriškem rogu.
   2.   Še naprej imajo prednost Somalija, regionalna razsežnost konflikta ter piratstvo, katerega temeljni vzrok je nestabilnost Somalije.
   3.   Glede Somalije so cilji politike Unije prizadevanje prek usklajene in učinkovite uporabe vseh svojih instrumentov vrniti to državo in njeno prebivalstvo na pot miru in napredka. Unija zato podpira vlogo Združenih narodov (ZN) pri spodbujanju verodostojnega in vključujočega političnega procesa pod vodstvom Somalije in bo še naprej skupaj z regionalnimi in mednarodnimi partnerji dejavno prispevala k izvajanju mirovnega sporazuma iz Džibutija in njegovih ureditev za obdobje po prehodu.
   4.   Glede piratstva je naloga PPEU pripomoči k razvoju in izvajanju usklajenega, učinkovitega in uravnoteženega pristopa Unije k piratstvu z izvorom iz Somalije, ki bo zajemal vse vidike delovanja Unije, zlasti na področju politike, varnosti in razvoja, poleg tega pa bo deloval kot osrednji sogovornik Unije za vprašanje piratstva z mednarodno skupnostjo, vključno z regijo vzhodne in južne Afrike ter Indijskega oceana.
   Člen 3
   Mandat
   1.   Da bi dosegli cilje politike EU za Afriški rog, ima PPEU naslednje naloge:

               (a)

               sodelovati z vsemi ustreznimi akterji v regiji, vladami, obstoječimi regionalnimi organi oblasti, mednarodnimi in regionalnimi organizacijami, civilno družbo in diasporo, da bi tako pospešil uresničevanje ciljev Unije in prispeval k boljšemu razumevanju vloge Unije v regiji;

               (b)

               zastopati Unijo v ustreznih mednarodnih forumih, kot je primerno, in skrbeti za razpoznavnost vloge Unije pri obvladovanju in preprečevanju kriz;

               (c)

               spodbujati in podpirati učinkovito politično sodelovanje ter gospodarsko povezovanje v regiji, in sicer prek partnerstev Unije z Afriško unijo (AU) in podregionalnimi organizacijami;

               (d)

               v tesnem sodelovanju z Evropsko službo za zunanje delovanje (ESZD), delegacijami Unije v regiji in Komisijo, prispevati k izvajanju politike Unije do Afriškega roga;

               (e)

               glede Somalije v tesnem sodelovanju z ustreznimi regionalnimi in mednarodnimi partnerji dejavno prispevati k ukrepom in pobudam za uresničevanje mirovnega sporazuma iz Džibutija in njegovih ureditev za obdobje po prehodu ter pomagati pri vzpostavljanju institucij, pravne države in usposobljenih struktur upravljanja na vseh ravneh; izboljšati varnost; podpirati pravosodje, nacionalno spravo in spoštovanje človekovih pravic; izboljšati dostop za humanitarne organizacije, zlasti v južni in osrednji Somaliji, in sicer z ustreznimi dejavnostmi ozaveščanja glede spoštovanja mednarodnega humanitarnega prava, ter zagotavljati spoštovanje humanitarnih načel humanosti, nevtralnosti, nepristranskosti in neodvisnosti;

               (f)

               tesno in dejavno sodelovati s posebnim predstavnikom generalnega sekretarja Združenih narodov za Somalijo, sodelovati pri delu mednarodne kontaktne skupine za Somalijo in drugih ustreznih forumov ter spodbujati povezovalen in usklajen mednarodni pristop k Somaliji, in sicer med drugim prek vojaške misije Evropske unije, ki prispeva k usposabljanju somalskih varnostnih sil (EUTM Somalia), EUNAVFOR Atalanta, EUCAP Nestor in nadaljnje podpore Unije misiji Afriške unije v Somaliji (AMISOM), pri čemer bo tesno sodeloval z državami članicami;

               (g)

               tesno spremljati regionalno razsežnost krize v Somaliji, vključno s terorizmom, tihotapljenjem orožja, tokovi beguncev in migracij ter pomorsko varnostjo, piratstvom in s tem povezanimi finančnimi tokovi;

               (h)

               glede piratstva ohranjati pregled nad vsemi dejavnostmi Unije v ESZD, Komisiji in državah članicah ter redno vzdrževati politične stike na visoki ravni z državami v regiji, ki so izpostavljene piratstvu z izvorom iz Somalije, regionalnimi organizacijami, kontaktno skupino ZN za piratstvo pred somalsko obalo, ZN in drugimi ključnimi akterji, s čimer bi zagotovil usklajen in celosten pristop k piratstvu in vzdrževal ključno vlogo Unije pri mednarodnih prizadevanjih za boj proti piratstvu. To vključuje dejavno podporo Unije pri krepitvi pomorskih zmogljivosti in sodni obravnavi piratov ter skrb za ustrezen odgovor na temeljne vzroke za piratstvo v Somaliji. To vključuje tudi nadaljnjo podporo regiji jugovzhodne Afrike in Indijskega oceana pri izvajanju njene strategije in akcijskega načrta za preprečevanje piratstva ter kodeksa ravnanja iz Džibutija;

               (i)

               spremljati politično dogajanje v regiji in prispevati k oblikovanju politike Unije do regije, vključno z vprašanjem mejnega spora med Etiopijo in Eritrejo in izvajanjem sporazuma iz Alžira, pobudo za porečje reke Nil in drugimi vprašanji v regiji, ki vplivajo na njeno varnost, stabilnost in napredek;

               (j)

               pozorno spremljati čezmejne izzive, ki vplivajo na Afriški rog, vključno z vsemi političnimi in varnostnimi posledicami humanitarnih kriz;

               (k)

               sodelovati pri izvajanju politike Unije na področju človekovih pravic v Afriškem rogu, vključno s smernicami EU v zvezi s človekovimi pravicami, zlasti pri smernicah v zvezi z vprašanjem otrok v oboroženih spopadih ter v zvezi z nasiljem nad ženskami in dekleti in preprečevanjem vseh vrst diskriminacije proti njim, ter pri izvajanju politike Unije o ženskah, miru in varnosti, med drugim s spremljanjem in poročanjem o novostih ter oblikovanjem priporočil v zvezi s tem.

         2.   Za izpolnitev svojih nalog PPEU med drugim:

               (a)

               svetuje in poroča o opredelitvi stališč Unije v mednarodnih forumih, kot je primerno, da bi tako dejavno spodbujal celovito politiko Unije do Afriškega roga;

               (b)

               ohranja pregled nad vsemi dejavnostmi Unije in tesno sodeluje z vsemi ustreznimi delegacijami Unije;

               (c)

               zagotovi navzočnost v Mogadišu.

         Člen 4
   Izvajanje mandata
   1.   PPEU je odgovoren za izvajanje nalog, pri tem pa je podrejen VP.
   2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politična navodila brez poseganja v pristojnosti VP.
   3.   PPEU tesno sodeluje z ESZD in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. julija 2012 do 30. junija 2013, znaša 4 900 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU glede vseh odhodkov odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za sestavo svoje ekipe. Ekipa vključuje strokovnjake za določena politična in varnostna vprašanja, kot to zahteva mandat. PPEU nemudoma obvesti Svet in Komisijo o sestavi ekipe.
   2.   Države članice, institucije Unije in ESZD lahko predlagajo začasno dodelitev osebja za delo pri PPEU. Plače tako dodeljenega osebja krije zadevna država članica, institucija Unije oziroma ESZD. PPEU se lahko dodelijo tudi strokovnjaki, ki so jih države članice začasno napotile v institucije Unije ali ESZD. Člani mednarodnega pogodbenega osebja imajo državljanstvo države članice.
   3.   Vse napoteno osebje ostane pod upravno pristojnostjo države članice, ki ga pošilja, institucije Unije, ki ga pošilja, ali ESZD ter opravlja svoje obveznosti in ravna v interesu mandata PPEU.
   Člen 7
   Privilegiji in imunitete PPEU in osebja PPEU
   Po potrebi se o privilegijih, imunitetah in dodatnih jamstvih, potrebnih za izpolnitev in nemoteno izvajanje misije PPEU ter delovanje članov osebja PPEU, doseže dogovor z državo gostiteljico ali državami gostiteljicami. Države članice in Komisija v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani njegove ekipe spoštujejo načela in minimalne standarde varovanja tajnosti iz Sklepa Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (2).
   Člen 9
   Dostop do informacij in logistična podpora
   1.   Države članice, Komisija, ESZD in generalni sekretariat Sveta zagotovijo PPEU dostop do vseh ustreznih informacij.
   2.   Delegacije Unije in/ali države članice, kakor je ustrezno, zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno izven EU, PPEU v skladu s svojimi nalogami in z varnostnimi razmerami na geografskem območju, za katerega je zadolžen, sprejme vse smiselno izvedljive ukrepe za varnost vsega osebja pod neposredno pristojnostjo PPEU, zlasti z:

               (a)

               na podlagi smernic ESZD pripravi poseben varnostni načrt misije, ki vključuje posebne ukrepe za fizično varnost, organizacijsko varnost in varnost postopkov v zvezi z misijo, določa upravljanje varnih premikov osebja na območje misije in znotraj njega in obvladovanje dogodkov, ki ogrožajo varnost, ter vključuje načrt misije za ravnanje v nepredvidenih razmerah in evakuacijo;

               (b)

               zagotavljanjem, da je vse osebje, razporejeno izven Unije, zavarovano za visoko stopnjo tveganja glede na razmere na območju misije;

               (c)

               zagotovi, da so vsi člani ekipe PPEU, ki so napoteni zunaj Unije, vključno z lokalnim osebjem, pred prihodom na območje misije ali ob prihodu opravili ustrezno varnostno usposabljanje glede na stopnjo ogroženosti, ki jo za območje misije določi ESZD;

               (d)

               zagotovi, da se izvajajo vsa dogovorjena priporočila, pripravljena na podlagi rednih ocen varnosti, za Svet, VP in Komisijo pa redno pripravlja pisna poročila o njihovem izvajanju ter o drugih varnostnih vidikih v okviru poročila o napredku in poročila o izvajanju nalog.

         Člen 11
   Poročanje
   1.   PPEU za VP in PVO redno pripravlja ustna in pisna poročila. PPEU po potrebi poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo VP ali PVO pripravi poročila za Svet za zunanje zadeve.
   2.   PPEU v sodelovanju z delegacijami Unije v regiji poroča o možnostih, kako najbolje izvajati pobude Unije, npr. o tem, kako lahko Unija pomaga pri reformah, in o političnih vidikih ustreznih razvojnih projektov Unije.
   Člen 12
   Usklajevanje
   1.   PPEU prispeva k enotnosti, skladnosti in učinkovitosti delovanja Unije in pomaga zagotavljati, da se vsi instrumenti Unije in delovanje držav članic uporabljajo usklajeno za doseganje ciljev politike Unije. Dejavnosti PPEU so usklajene z dejavnostmi delegacij Unije in Komisije, pa tudi z dejavnostmi drugih PPEU, ki delujejo v tej regiji, zlasti pa z dejavnostmi PPEU za Sudan in Južni Sudan ter dejavnostmi PPEU pri AU. PPEU organizira redne informativne sestanke za misije držav članic in delegacije Unije v regiji.
   2.   Na terenu vzdržuje tesne stike z vodji delegacij Unije in vodji misij držav članic, ki PPEU po svojih najboljših močeh pomagajo pri izvajanju nalog. PPEU v tesnem sodelovanju z ustreznimi delegacijami Unije daje lokalne politične smernice poveljniku sil EUNAVFOR Atalanta, poveljniku misije EUTM Somalia in vodji EUCAP Nestor. PPEU, poveljnik operacije EU in civilni poveljnik operacije se po potrebi posvetujejo.
   3.   PPEU tesno sodeluje z organi oblasti zadevnih držav, z ZN, AU, Medvladno agencijo za razvoj (IGAD), drugimi zainteresiranimi stranmi na nacionalni, regionalni in mednarodni ravni ter civilno družbo v regiji.
   Člen 13
   Pregled
   Izvajanje tega sklepa in njegova skladnost z drugimi prispevki Unije za zadevno območje se redno preverjata. PPEU do konca decembra 2012 predloži Svetu, VP in Komisiji poročilo o napredku, ob izteku mandata pa celovito poročilo o izvajanju nalog.
   Člen 14
   Začetek veljavnosti
   Ta sklep začne veljati na dan sprejetja.

      V Luxembourgu, 25. junija 2012

            Za Svet

            Predsednica

         C. ASHTON

      (1)  UL L 327, 9.12.2011, str. 62.

      (2)  UL L 141, 27.5.2011, str. 17.


title: 2009/80/ES: Sklep Evropskega parlamenta in Sveta z dne 18. decembra 2008 o uporabi Solidarnostnega sklada Evropske unije v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju

text:
               30.1.2009

               SL

               Uradni list Evropske unije

               L 26/3

      SKLEP EVROPSKEGA PARLAMENTA IN SVETA

   z dne 18. decembra 2008
   o uporabi Solidarnostnega sklada Evropske unije v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
   (2009/80/ES)
   EVROPSKI PARLAMENT IN SVET EVROPSKE UNIJE STA –
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), še zlasti točke 26 tega sporazuma,
   ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (2),
   ob upoštevanju predloga Komisije,
   ob upoštevanju naslednjega:

               (1)

               Evropska unija je Solidarnostni sklad Evropske unije ustanovila („sklad“), da bi izkazala solidarnost prebivalstvu območij, ki so jih prizadele nesreče.

               (2)

               Medinstitucionalni sporazum z dne 17. maja 2006 omogoča uporabo sklada do letne zgornje meje v višini 1 milijarde EUR.

               (3)

               Uredba (ES) št. 2012/2002 vsebuje določbe, v skladu s katerimi se sklad lahko uporabi.

               (4)

               Ciper je predložil vlogo za uporabo sklada v zvezi s posledicami suše –

         SKLENILA:
   Člen 1
   Za splošni proračun Evropske unije za proračunsko leto 2008 bodo uporabljena sredstva iz Solidarnostnega sklada Evropske unije, in sicer 7 605 445 EUR za prevzem obveznosti in za plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 18. decembra 2008

            Za Evropski parlament

            Predsednik

         H.-G. PÖTTERING

            Za Svet

            Predsednik

         E. WOERTH

      (1)  UL C 139, 14.6.2006, str. 1.

      (2)  UL L 311, 14.11.2002, str. 3.


title: 2013/414/EU: Sklep Sveta z dne 28. junija 2013 o imenovanju španskega člana Evropskega ekonomsko-socialnega odbora

text:
               2.8.2013

               SL

               Uradni list Evropske unije

               L 206/6

         SKLEP SVETA
   z dne 28. junija 2013
   o imenovanju španskega člana Evropskega ekonomsko-socialnega odbora
   (2013/414/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju predloga španske vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 13. septembra 2010 sprejel Sklep 2010/570/EU, Euratom o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (1).

               (2)

               Zaradi konca mandata Alberta NADALA BELDE se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Eduardo del PUEYO PÉREZ se za preostanek mandata, ki se izteče 20. septembra 2015, imenuje za člana Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Bruslju, 28. junija 2013

            Za Svet

            Predsednik

         E. GILMORE

      (1)  UL L 251, 25.9.2010, str. 8.


title: 2009/216/ES: Sklep Evropskega parlamenta z dne 22. aprila 2008 o zaključku poslovnih knjig Evropske agencije za varnost in zdravje pri delu za proračunsko leto 2006

text:
               31.3.2009

               SL

               Uradni list Evropske unije

               L 88/174

      SKLEP EVROPSKEGA PARLAMENTA

   z dne 22. aprila 2008
   o zaključku poslovnih knjig Evropske agencije za varnost in zdravje pri delu za proračunsko leto 2006
   (2009/216/ES)
   EVROPSKI PARLAMENT,
   ob upoštevanju zaključnega letnega računa Evropske agencije za varnost in zdravje pri delu za proračunsko leto 2006 (1),
   ob upoštevanju poročila Računskega sodišča o zaključnem letnem računu Evropske agencije za varnost in zdravje pri delu za proračunsko leto 2006 z odgovori Agencije (2),
   ob upoštevanju priporočila Sveta z dne 12. februarja 2008 (5843/2008 – C6-0084/2008),
   ob upoštevanju Pogodbe ES ter zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), ter zlasti člena 185 Uredbe,
   ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (4) ter zlasti člena 14 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) ter zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A6-0128/2008),

               1.

               ugotavlja, da je zaključni letni račun Evropske agencije za varnost in zdravje pri delu tak kot v prilogi k poročilu Računskega sodišča;

               2.

               odobri zaključek poslovnih knjig Evropske agencije za varnost in zdravje pri delu za proračunsko leto 2006;

               3.

               naroči svojemu predsedniku, naj ta sklep posreduje direktorju Evropske agencije za varnost in zdravje pri delu, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 261, 31.10.2007, str. 26.

      (2)  UL C 309, 19.12.2007, str. 62.

      (3)  UL L 248, 16.9.2002, str. 1.

      (4)  UL L 216, 20.8.1994, str. 1.

      (5)  UL L 357, 31.12.2002, str. 72.


title: Sklep Sveta (EU) 2016/242 z dne 12. februarja 2016 o podpisu, v imenu Evropske unije, Protokola o spremembi k Sporazumu med Evropsko skupnostjo in Kneževino Andoro o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti

text:
               20.2.2016

               SL

               Uradni list Evropske unije

               L 45/10

         SKLEP SVETA (EU) 2016/242
   z dne 12. februarja 2016
   o podpisu, v imenu Evropske unije, Protokola o spremembi k Sporazumu med Evropsko skupnostjo in Kneževino Andoro o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 115 v povezavi s členom 218(5) in drugim pododstavkom člena 218(8) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 14. maja 2013 pooblastil Komisijo, da začne pogajanja s Kneževino Andoro o spremembi Sporazuma med Evropsko skupnostjo in Kneževino Andoro o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti (1), da se ta sporazum uskladi z nedavnim razvojem dogodkov na svetovni ravni, na kateri je bilo dogovorjeno, da se avtomatična izmenjava podatkov spodbuja kot mednarodni standard.

               (2)

               Besedilo Protokola o spremembi, ki je rezultat teh pogajanj, ustrezno odraža pogajalske smernice, ki jih je izdal Svet, saj usklajuje sporazum z najnovejšim razvojem dogodkov na mednarodni ravni v zvezi z avtomatično izmenjavo podatkov, in sicer s svetovnim standardom za avtomatično izmenjavo podatkov o finančnih računih za namene obdavčenja, ki ga je oblikovala Organizacija za gospodarsko sodelovanje in razvoj (OECD). Unija, njene države članice in Kneževina Andora so dejavno sodelovale pri delu svetovnega foruma OECD za podporo razvoja in izvajanja tega svetovnega standarda. Besedilo sporazuma, kakor ga spreminja Protokol o spremembi, je pravna podlaga za izvajanje svetovnega standarda v odnosih med Unijo in Kneževino Andoro.

               (3)

               Zato bi bilo treba v imenu Unije podpisati Protokol o spremembi s pridržkom njegove poznejše sklenitve –

         SPREJEL NASLEDNJI SKLEP:
   Člen 1
   Podpis Protokola o spremembi k Sporazumu med Evropsko skupnostjo in Kneževino Andoro o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti, se odobri v imenu Unije s pridržkom sklenitve navedenega protokola o spremembi (2).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola o spremembi v imenu Unije.
   Člen 3
   Ta sklep začne veljati na dan sprejetja.

      V Bruslju, 12. februarja 2016

            Za Svet

            Predsednik

         J.R.V.A. DIJSSELBLOEM

      (1)  UL L 359, 4.12.2004, str. 33.

      (2)  Besedilo Protokola o spremembi bo objavljeno skupaj s sklepom o njegovi sklenitvi.